ევგენი მალოლეტკა

ევგენი  მალოლეტკა ( ) — უკრაინელი ფოტოგრაფი, რომელმაც ფართო აღიარება მოიპოვა ფოტორეპორტაჟით მარიუპოლის ბლოკადის შესახებ  2022 წლის მარტში უკრაინაში რუსეთის შეჭრის დროს.

 ბიოგრაფია 
ევგენი მალოლეტკა დაიბადა ბერდიანსკში და 2010 წელს დაამთავრა კიევის პოლიტექნიკური ინსტიტუტი ინჟინრის სპეციალობით.

2009 წელს დაიწყო მუშაობა  Evolution Media ჯგუფში შემავალ ფოტოსაინფორმაციო სააგენტოში Fotolenta (PHL).

2012 წელს ჰოლდინგის რეორგანიზაციის  შემდეგ, ევგენიმ დაიწყო მუშაობა სრულ განაკვეთზე ჟურნალისტად სააგენტო UNIAN - ში.  

2013-2014 წლებში ევრომაიდანის დროს ევგენი მალოლეტკა ცნობილი გახდა მოვლენების ამსახველი ნათელი ფოტოებით და გადაწყვიტა დამოუკიდებლად ემუშავა. მან თავისუფალი ფოტოჟურნალისტის რანგში მოაწერა ხელი კონტრაქტებს  მთავარ ფოტო სააგენტოებთან Associated Press, Al Jazeera, Der Spiegel და სხვა.

 ევრომაიდანი 
2013-2014 წლებში მალოლეტკა აშუქებდა კიევში მიმდინარე საპროტესტო აქციებს, რომლის შედეგად მოხდა პრეზიდენტ იანუკოვიჩის გადაყენება.

2013 წლის 1 დეკემბერს ბანკოვას ქუჩაზე პრეზიდენტის ადმინისტრაციის  შენობასთან მიმდინარე გადაღებების დროს ბერკუტის თანამშრომლებმა ფოტოჟურნალისტს ხელი მოტეხეს და დაუმსხვრიეს კამერა.   

 მარიუპოლი 
2022 წლის 24 თებერვლის ღამეს, რუსული ჯარების შეჭრის მოლოდინში, მარიუპოლში ჩავიდნენ Associated Press-ის ჟურნალისტი ევგენი მალოლეტკა და ვიდეოჟურნალისტი მსტისლავ ჩერნოვი. 

მომდევნო დღეებში ისინი იღებდნენ ქალაქის დაბომბვით გამოწვეულ შედეგებს და სამედიცინო პერსონალის მუშაობას საავადმყოფოებში.  

2022 წლის 9 მარტს მალოლეტკამ გადაიღო მარიუპოლის მე-3 საქალაქო საავადმყოფოს და სამშობიაროში მყოფი პაციენტების მდგომარეობა რუსული ავიაიერიშების შემდეგ.     დაბომბილი სამშობიაროს განყოფილების  ფოტოები გახდა ომის ერთ-ერთი სიმბოლო.   

ჟურნალისტებმა მარიუპოლი დატოვეს 2022 წლის 15 მარტს კოლონასთან ერთად ჰუმანიტარული დერეფნის გახსნის შემდეგ.    ჩერნოვისა და მალოლეტკას მარიუპოლის ნამუშევრებმა მიიღო არაერთი პროფესიული ჯილდო, მათ შორის World Press Photo of the Year და პულიცერის პრემია საჯარო სამსახურისთვის. 

 სქოლიო 

კატეგორია:დაბადებული 1 მარტი
კატეგორია:დაბადებული 1987
კატეგორია:უკრაინელი ჟურნალისტები
კატეგორია:პულიცერის პრემიის ლაურეატები
კატეგორია:ცოცხალი ადამიანები